
KAMPREGLEMENT FOR FOTBALL TRONDHEIM 2023
 
Alle kamper spilles etter NBF’s lover og konkurransereglement, inntatt i Håndbok for Bedriftsidretten, etterfølgende reglement og Norges Fotballforbunds regler. Det er enhver lagleders plikt å sette seg inn i reglementet og påse at dette til enhver tid overholdes. 
 
Pkt. 1 
1.1 	Klasser: 
 
7’er herrer: Herrer (spillere over 15 år) Kamptid: 2x30 min 
7’er damer: Damer (spillere over 15 år) Kamptid: 2x30 min
7ér mix: Mixklasse (spillere over 15 år) Kamptid: 2x30 min
7er oldboys/veteran: (spillere over 30 år) Kamptid: 2x25 min
7’er veteran: Herrer (spillere over 40 år) Kamptid: 2x25 min
7’er superveteran: Herrer (spillere over 50 år) Kamptid: 2x20 min
7denteligaen Herrer og Damer (studentklasse) Kamptid: 2x30 min

I oldboys-/veteranklassen kan man benytte inntil 2 underårige spillere til hver kamp.
I Superveteranklassen kan man benytte inntil 2 spillere i aldersgruppa 40-50 år til hver kamp.
 
1.2 	Spillernes utstyr 
Det skal være forskjell på lagenes drakter. Målmannens drakt skal skille seg tydelig ut fra de andre.  
Laget som står sist i terminlisten har ansvaret for at draktlikhet unngås.  
Draktene skal være nummererte og like for alle utespillere innom samme lag. Lag som ikke stiller med reglementerte drakter, kan få bot på kr 500,- pr kamp. 
Begge lag plikter å stille med minst en skikkelig ball, med riktig lufttrykk.  
NB! Leggskinner er påbudt for alle spillere. Spillere uten leggskinn får ikke spille. Lag som ikke benytter leggskinner kan bli bøtelagt med kr 500,- pr kamp.  
 
1.3 	Poengberegning 
Det gis 3 poeng for vunnet kamp, 1 poeng for uavgjort kamp, og 0 poeng for tapt kamp.  
Blir et lag ved protest eller lignende tilkjent seieren, settes kampresultatet til 3 – 0. Det samme gjelder ved eventuell walkover seier. 
 
1.4 	Opp/nedrykk 

Bedriftsserien/7dentligaen:
De to beste lagene i hver divisjon/avdeling rykker opp en divisjon, mens de to siste lagene i hver divisjon/avdeling rykker ned en divisjon. Ved frafall av lag i divisjonene over, kan flere lag rykke opp.
Unntak: I laveste divisjon rykker ingen lag ned.

Pkt. 2 
2.1 	Hvem kan delta 
Bedriftslag:
Minst en spiller må være ansatt i den bedrift, firma eller etat som laget representerer, og være over 15 år. Spillere med lisens i den aktive serien kan også delta, under forutsetning av at spilleren er ansatt i lagets bedrift, firma eller etat.   
 
Aktivitetslag/vennelag: 
Aktive spillere kan ikke delta på aktivitetslag. 
Damer kan delta på herrelag. 

 
2.2 	Hvem kan ikke delta 
Spillere som er aktive, og mellom 15 – 30 år, i den idretten eller beslektede idretter, (se håndboka), kan ikke under noen omstendigheter delta, såfremt spilleren ikke er ansatt i lagets bedrift, firma eller etat. Karantenetiden er 6 måneder fra siste spilte obligatoriske kamp, for spillere under 30 år. Spillere over 30 år unngår karantenetiden. Det gis ikke dispensasjon fra denne regel.  
 
Herrer kan ikke delta på damelag. 

Sanksjoner 
Lag som benytter ikke berettigede spillere, kan bli diskvalifisert for videre deltagelse i serier og cuper. Laget kan rykke ned en divisjon. Samtidig blir laget ilagt et gebyr på kr 500,-. Når det gjelder spilleren kan han/hun ilegges karantenetid for deltagelse i all bedriftsidrett fra kampdato. Vi vil minne om at det er lagleders plikt å føre kontroll med karantenereglene.  
 
Pkt. 3 
 
3.1 	To eller flere lag fra samme bedrift 
Har en bedrift to eller flere lag i samme klasse, må en spiller som har deltatt på et lag i en høyere divisjon stå over en av dette lags kamper før han/hun kan delta i en lavere divisjon. Har en bedrift to lag i samme divisjon, må spilleren stå over en kamp for det lag han/hun sist deltok for, før deltagelse på det andre laget. Ved flytting av spillere er siste kamp avgjørende. Skal to eller flere lag fra samme bedrift spille kamp samme dag, har spilleren rett til å delta på hvilket som helst lag, uansett tidspunkt på kampen. Reserver som settes inn under kamp rammes ikke av denne karantenetiden. En spiller kan bare delta på et lag samme dag. 
 
Det er lagleders plikt å påse at disse regler om flytting av spillere mellom to lag blir overholdt. 
 
Sanksjoner 
Dersom ovennevnte bestemmelser ikke overholdes vil det lag som har forbrutt seg bli fratatt poengene, samt ilagt et gebyr på kr 500,-. Spilleren kan også ilegges straff. 
 
Pkt. 4 
 
4.1 	Uteblivelse fra kamp 
Et lag uteblir når: 	
a) Laget ikke møter fram til oppsatt kamp/melder forfall til kamp 
b) Laget møter for sent til kampstart 
c) Laget møter med for få spillere til kampstart 
 
Har ikke et lag møtt i spilleklar stand innen en ventetid på 5 minutter, og uten lovlig forfall, regnes kampen som vunnet av motstander. 
 
Sanksjoner 
Hvis et lag melder forfall til kamp senere enn 1 uke før kamptidspunktet, skal laget betale dommerhonorar på kr. 350,- til oppsatt dommer, uavhengig om laget er hjemme- eller bortelag.

Dersom et lag uteblir fra en kamp uten å varsle Bedriftsidretten senest klokken 1200 kampdag, ilegges laget et gebyr på kr 1000,-. I tillegg må dommerhonoraret betales til dommer. Uteblir laget, eller melder forfall til 3 kamper i samme sesong vil laget bli strøket fra resten av sesongen. Laget vil automatisk rykke ned en divisjon, ved påmelding til neste års sesong. 



 
Pkt. 5 
 
5.1       Omberamming 
Alle søknader om omberamming/utsettelse av kamper skal sendes skriftlig på mail. Søknad om omberamming må være administrasjonen i hende minimum 1 dag før kampdag. Alle søknader som mottas mindre enn en uke før kampdag, skal inneholde samtykke fra motstander. 
 
Gebyr for flytting av kamper: Kr 500,- pr kamp 
	 
Utvalget står fritt til å vurdere om kampen skal omberammes eller ikke. Utvalget står også fritt til å omberamme kamper hvis dette er nødvendig. 
 
Pkt. 6 
 
6.1 	Kampkort 
Lagleder skal på forhånd registrere spillerne som skal delta i TurneringsAdmin (TA). 
 
Alle gule og røde kort skal føres på kampkortet. 
 
Kun digitale kampkort skal benyttes. Lagleder skal foran hver kamp registrere kamptroppen som skal delta til dommerens kampkort i TA. Dette kan også gjøres fra mobilappen MinBedriftsidrett. Spillere som ikke er ført til dommerens kampkort er ikke spilleberettiget.
 
Sanksjoner 
Dersom et lag benytter en spiller som ikke står oppført på kampkortet, skal lagets fratas eventuelle poeng, (som da går til motparten), og resultatet settes lik 3–0. Ved gjentagelse vil laget bli strøket fra serien. Laget ilegges et gebyr på kr 500,-.  
 
Pkt.7 
 
7.1 	Dommeren 
Det er dommerens og lagenes plikt under enhver omstendighet å forsøke å få kampen spilt. Møter ikke dommeren til fastsatt tid, har lagene plikt til å skaffe en annen person til å dømme kampen. I slike tilfeller, skal hjemmelaget gi kontoret beskjed om dette. Dommere som ikke møter til kamp ilegges bot lik kampens honorar. 
 
Dommeren er ansvarlig for at evt. skader føres i digitalt kampkort. 
 
7.2 	Gule og røde kort 
Dommeren er utstyrt med gule og røde kort. Framvisning av gult kort betyr advarsel, mens rødt kort betyr utvisning. Spiller med gult kort kan fortsette kampen, men spiller med rødt kort må forlate banen og kan ikke erstattes. Utvist spiller kan heller ikke oppholde seg på/ved laglederbenken. 

Hvis en spiller får 3 gule kort, må han/hun stå over neste kamp. Ved ytterligere 2 gule kort, (dvs. 5 fra til sammen) må spilleren stå over lagets neste kamp. For vert gule kort spilleren pådrar seg etter dette, (dvs. fra 6 til sammen), må spilleren stå over lagets neste kamp. Det er lagleders ansvar å følge opp dette.  
 
Alle røde kort skal innrapporteres til administrasjonen på utvisningsrapportskjema. Spiller som blir utvist skal automatisk stå over lagets neste obligatoriske kamp.  
 
Utvalget vil behandle alle utvisningsrapporter. Lagleder vil få beskjed dersom forseelsen medfører utvidet utestengelse. 




7.3	Dommeroppgjør
Hjemmelag skal betale dommer kr. 350,- i dommerhonorar. Dommerhonoraret kan enten sendes via Vipps umiddelbart etter kamp, eller settes inn på dommeren sin konto innen 1 uke. Dersom dommer ikke mottar dommeroppgjør innen fristen, vil laget ilegges bot på kr. 500,-. 

Lag som melder forfall til kamp samme dag som kamptidspunktet skal betale dommerhonorar til dommeren, uansett om de er hjemme- eller bortelag.

 
Pkt. 8 
 
8.1 	Protester 
Protest må nedlegges i et hvert tilfelle hvor en kamp ønskes kjent ugyldig. 
a) Protest mot spilleberettigelse må være innsendt innen 5 virkedager etter kampdato. Lagene må selv skaffe bevis vedrørende protesten. 
b) Protest mot tilfeller inntruffet etter kampens begynnelse må det lagets kaptein som skal nedlegge protest, meddele dommeren og motstanderens kaptein før disse forlater banen eller dertil hørende område om at protest vil bli nedlagt. Sørg for at dommeren anfører på kampkortet at protest vil bli nedlagt. Uten dette vil protesten bli avvist. 
c) Enhver annen protest som ikke kan omfattes av punktene over, skal meddeles dommeren og motstander før kampstart. Protester i henhold til punktene b og c må være innsendt til utvalget innen 5 virkedager etter kampens slutt. 
 
En protest skal være skriftlig og underskrevet av lagets fungerende leder. Protestgebyret er kr 500,- og skal sende utvalgets bankkontonummer, (4202.30.37380). Protester som er innsendt uten gebyr, vil ikke bli behandlet. Gebyret tapes hvis protesten avvises. Tas derimot protesten til følge, tilbakebetales gebyret. Den myndighet som skal avgjøre protesten, kan innhente uttalelser fra sakens parter og eller vitner. Et utvalg har plikt til uavhengig av tidsfrister og protester å gripe inn overfor større uregelmessigheter når det anses nødvendig for å sikre at reglementet overholdes. Begrunnet avgjørelse av en protest blir meddelt partene. Det vil samtidig bli gjort oppmerksom på appellinstans og appellfrist.  
 
8.2 	Appeller 
Enhver avgjørelse tatt i utvalget i første instans kan appelleres inn for Sør-Trøndelag mosjons- og bedriftsidrettskrets innen 5 dager etter at meddelelsen om avgjørelsen av en protest er mottatt. Appellen skal være underskrevet av lagets fungerende leder og sendes rekommandert eller levert kretsens kontor mot datert kvittering. Appellgebyret på kr 1000,- må sendes kretsens 
bankkontonummer. Appellgebyret tapes hvis appellen underkjennes eller trekkes tilbake. Appellen blir ikke behandlet hvis appellgebyret uteblir.
		 	 	  
  
 
 REGLER FOR FOTBALL PÅ SMÅ BANER 
 
De vanlige spilleregler med NFF’s lover og regler, samt nordiske retningslinjer gjelder, med følgende unntak: 
 
REGEL 1 - SPILLEBANEN 
 	 	Størrelse: 	Krav:  	Min. 25 x 15 meter 	Max. 75 x 50 meter 
 	 	 	 	Anbefalt: 	Min. 40 x 20 meter 	Max. 60 x 40 meter 
	 	           
            Oppmerking 
På baner som er 40 x 20 meter eller mindre, eller baner som er fast oppmerket som håndballbane, benyttes håndballoppmerking. Straffesparkfeltet er innenfor 6-meter linjen og utgjør samtidig målfeltet. Straffesparkmerket er på 6-meter linjen, midt foran mål.  
 
For øvrige baner merkes straffesparkfelt med 2 linjer vinkelrett på mållinjen 8 meter fra innsiden av hver målstang og 8 meter inn på banen. Disse linjer forbindes med 8 meter fra og parallelt med mållinjen. Denne linje kalles straffefeltlinjen. Midt på den del av denne linje som er parallell med mållinjen markeres straffesparkmerket. 
 
Det merkes en innbyttersone på langsiden rett ut for innbytterbenken, 3 meter til hver side for midtlinjen. 
 	 
Målene 
Det kan benyttes 3 x 2 meter, eller 5 x 2 meter. 
 
Hjørneflagg 
Dersom det benyttes hjørneflagg skal disse være minimum 150 cm høye, og avrundet eller butte på toppen. 
 
REGEL 2 - BALLEN 
Som i de vanlige spilleregler. Til kamper utendørs skal 5’er ball benyttes. Til innendørsserien anbefales bruk av 4’er Futsalball. 
 
REGEL 3 – ANTALL SPILLERE 
Ved spill innendørs: maks 5 spillere fra hvert lag inkludert målvakt på banen samtidig. 
 
Ved spill utendørs benyttes 7 spillere fra hvert lag inkludert målvakt på banen samtidig. Ubegrenset antall innbyttere kan byttes ut og inn. For mixlag må det minst være 2 damer på banen til enhver tid. Hvert lag må minimum 5 spillere for å kunne starte en kamp.  Innbytte kan skje når som helst, og skal skje i nærheten av midtstreken. Unntak: Målvakten kan kun byttes ved stopp i spillet. 
 
Særbestemmelser: Dersom forskjellen mellom antall spillere på lagene blir større enn 3 på grunn av skader, utvisninger eller andre årsaker skal kampen avbrytes. (NB! Se regel 12). Skyldes forskjellen i antall spillere som er ute for å rette på utstyret stoppes kampen inntil dette er utbedret. Overordnet myndighet avgjør utfallet dersom kampen blir avbrutt. 
 
REGEL 4 – SPILLERNES UTSTYR 
Leggskinn skal benyttes og farlige/skarpe ting på spillerne må fjernes. Lagene må ha drakter som skiller seg fra hverandre. 
 
REGEL 5 - DOMMEREN 
Alle kamper skal ledes av en dommer som har full myndighet til å håndheve spillereglene i forbindelse med den kamp han/hun er oppnevnt til.  
 
REGEL 6 – LINJEDOMMER 
 	 	Benyttes ikke 
 
REGEL 7 - SPILLETS VARIGHET 
En kamp består av to omganger.  
Spilletider:  
Herrer  			2 x 30 min. 
Damer  		2 x 30 min. 
Mix			2 x 30 min. 
Oldboys/Veteran	2 x 25 min. 
Superveteran		2 x 20 min. 
 
REGEL 8 – SPILLETS BEGYNNELSE 
Ballen startes fra midten ved begynnelsen av hver omgang, samt etter godkjennelse av mål. Mål kan gjøres direkte fra avspark. 
 
1. Hjemmelaget velger side, og starter 1. omgang. Bortelaget starter 2. omgang.  
2. Signal fra dommeren 
3. Alle spillere må være på egen banehalvdel. 
4. Motspillere må være min. 5 meter fra ballen. 
5. Ballen er i spill når den er i bevegelse. 
6. Spilleren som tar avspark kan ikke berøre ballen før en annen spiller har berørt den. 
 


REGEL 9 – BALLEN I OG UTE AV SPILL 
Ballen er ute av spill når hele ballen er passert sidelinje eller mållinje, enten den er på bakken eller i lufta. Likeså når spillet er stanset av dommeren. Ved dropp settes ballen gang igjen der hvor ballen var når dommeren blåste. Skjer det innenfor straffeområdet skal ballen trekkes ut på 8-meter linjen. Ballen er fortsatt i spill når den treffer målstenger, hjørneflagg, dommer og ikke går utover sidelinjene. Treffer ballen dommeren og går i mål, dømmes det mål. (Gjelder mens ballen er i spill, og fra alle dødballsituasjoner hvor det kan lages mål direkte. 
 
REGEL 10 – NÅR MÅL GJØRES 
For at et mål skal godkjennes, må hele ballen ha passert mållinjen mellom målstengene og under tverrstangen. Når et lag har gjort mål, skal motparten ta avspark fra midten.  
 
Det kan ikke lages mål direkte fra: 
1. Innkast 
2. Indirekte frispark 
3. Direkte frispark i eget mål 
 
REGEL 11 - OFFSIDE 
	 	 		Praktiseres ikke 
 
REGEL 12 – FEIL OG OVERTREDELSER 
 
 Feil eller overtredelser, samt usportslig opptreden straffes på følgende måte: 
 
Direkte frispark 
Det er forseelser som straffes med direkte frispark, og forutsetningene er at: 
A) Ballen må være i spill 
B) Forseelsen må være gjort på spillefeltet 
C) Forseelsen må være gjort mot en motspiller 
D) Dommeren må oppfatte forseelsen som uforsiktig, hensynsløs eller med unødig mye kraft. (Gjelder punktene a – f). 
 
Dommeren skal dømme frispark dersom en spiller: 
1. Sparker eller forsøker å sparke en motspiller 
2. Feller eller forsøker å felle en motspiller 
3. Hopper på en motspiller 
4. Angriper en motspiller 
5. Slår eller forsøker å slå en motspiller 
6. Skyver en motspiller 
Et direkte frispark skal også dømmes når en spiller gjør seg skyldig i en av følgende fire forseelser: 
7. Under utførelse av en takling treffer motspilleren før ballen 
8. Spytter på en motspiller 
9. Holder en motspiller 
10. Med vilje tar i/spiller ballen med hånd eller arm (unntatt målvakt i eget straffefelt).  
 
Straffespark 
Et straffespark blir tildelt motparten hvis en spiller innenfor eget straffesparkfelt begår en av de forannevnte 10 forseelser., uansett hvor ballen befinner seg på banen, forutsatt at den er i spill. 
 
Indirekte frispark  
Det er ni forseelser som skal straffes med indirekte frispark, og det er ikke et krav at forseelsen skal være ”stygg” eller ”alvorlig” eller gjort mot en motspiller. Indirekte frispark kan følgelig også dømmes ved forseelser mot en spiller fra eget lag.
 
Forutsetningene er: 
A) Ballen må være i spill 
B) Forseelsen må være gjort på spilleflaten. 

 
Et indirekte frispark tildeles også motstander hvis målvakten innenfor eget straffesparkfelt begår en av de 7 forseelsene: 
1. Bruker mer enn seks sekunder når han kontrollerer ballen med hendene før han frigjør ballen for spill. 
2. Berører ballen med hendene igjen etter at han har frigjort den for spill og den ikke er berørt av annen spiller. 
3. Tar ballen med hendene etter at den med hensikt er sparket til ham fra en medspiller 4. Tar ballen med hendene etter å ha mottatt den direkte fra et innkast tatt av en medspiller. 
5. Haler ut tiden 
6. Ved målspark/kast, spiller ballen ut av målfelt, og selv tar igjen ballen – uten at denne har vært i berøring av med- eller motspiller. 
 
Indirekte frispark tildeles motstanderne hvis en spiller, etter dommerens skjønn: 
7. Spiller på en måte som anses som farlig. 
8. Stenger en motspiller fra å komme fram 
9. Hindrer målvakten å frigjøre ballen fra hendene 
10. Begår enhver annen forseelse som ikke tidligere er nevnt i regel 12, hvor spillet stoppes for å advare eller vise ut en spiller. 
 
Advarsel – Gult kort 
	 	Tildeles en spiller som: 
1. Gjør seg skyldig i usportslig opptreden. 
2. Ved ord eller handling viser seg uenig i en avgjørelse. 
3. Har gjentatte overtredelser av spillereglene. 
4. Hindrer gjenopptagelse av spillet. 
5. Unnlater å respektere forskrevet avstand når spillet gjenopptas ved frispark, hjørnespark eller innkast. 
6. Inntreder eller gjeninntreder på banen uten dommerens samtykke. 
7. Med forsett forlater banen uten dommerens samtykke. 
 
	 	Utvisning – Rødt kort 
	 	Tildeles spiller som begår en av de 7 følgende forseelser: 
1. Er skyldig i alvorlig brudd på spillereglene. 
2. Er skyldig i voldsom opptreden. 
3. Spytter på en motspiller eller enhver annen person. 
4. Fratar motparten et mål eller klar scoringssjanse ved forsettlig bruk av hånden (gjelder ikke målvakt i eget straffesparkfelt).  
5. Fratar motparten, som beveger seg mot spillerens mål, en klar scoringssjanse ved å begå en forseelse som skal straffes med frispark eller straffespark. 
6. Bruker fornærmende, krenkende eller grov språkbruk/gestikulering. 
7. Blir tildelt sin andre advarsel i samme kamp. 
 
 
REGEL 13 – FRISPARK 
Direkte frispark kan spilles direkte i motstandernes mål uten at noen har berørt den.  Indirekte frispark kan ikke settes i mål uten at en annen spiller har berørt ballen. Tildeles indirekte frispark innenfor motstandernes straffefelt, trekkes ballen ut på 8-meterslinjen.  
 
Motspillerne må være minst 5 meter fra ballen ved alle frispark. 
Når forsvarende lag tildeles frispark i eget straffesparkfelt, er ballen ikke i spill før den er utenfor straffesparkfeltet. Dette innebærer at ingen spillere kan berøre ballen før den er kommet ut av straffesparkfeltet. Berører noen spillere ballen før den er utenfor straffesparkfeltet, skal det tas nytt frispark.  
 
REGEL 14 - STRAFFESPARK 
Alle spillere med unntak av den som skal ta sparket, må være utenfor straffesparkfeltet, bak ballen og minst 5 m fra straffesparkmerket. 
Tildeles straffespark gjelder følgende: 
1. Tas på 8-meterslinjen rett foran mål 
2. Den som tar straffesparket gir seg til kjenne 
3. Målvakten skal være på mållinjen, men kan bevege seg sidelengs 
4. Ballen er i spill når den beveger seg framover 
5. Den som tar straffesparket kan ikke berøre ballen på nytt før at en annen spiller har berørt den. Dermed kan ikke den som tar straffesparket berøre ballen etter retur fra målstenger.  
 
REGEL 15 - INNKAST 
Et innkast tildeles når hele ballen har passert sidelinjen, enten langs bakken eller i luften.  Innkastet tas fra det stedet hvor ballen passerte sidelinjen. Et innkast tildeles motstanderne til spilleren som sist berørte ballen. Motspiller skal stå minimum to meter i fra spiller som skal kaste. 
Et innkast skal utføres med begge hendene over hodet, ansiktet vendt mot banen og begge føttene må være i berøring med sidelinjen eller utenfor denne. Den som tar kastet, kan ikke berøre ballen en gang til før en annen spiller har berørt den. Ved feil innkast skal motstanderne tildeles nytt kast. 
Mål kan ikke gjøres direkte fra innkast. Kastes ballen direkte i eget mål, dømmes hjørnespark. Kastes ballen direkte i motstandernes mål skal det dømmes målkast. 
 
REGEL 16 – MÅLKAST 
Målkast tas hvis ballen går utover mållinjen utenfor målet. Ved målkast skal ballen kastes ut av straffesparkfeltet uten at den må ligge på bakken. Motstander må være utenfor straffesparkfeltet ved målkast. Målkast må utføres av målvakten som setter ballen i spill innen 6 sekunder. Hvis ballen ikke er satt i gang i løpet av 6 sekunder, må spilleren få tilsnakk første gang. Ved gjentatte overtredelser skal spilleren ha gult kort. Spillet må gjenopptas ved nytt målkast, da ballen ikke har vært i spill. 

Ballen er i spill når den har kommet ut av straffesparkfeltet. Alle motspillere må være utenfor straffesparkfeltet inntil ballen er i spill. Dette innebærer at ingen spillere kan berøre ballen før den er kommet utenfor straffesparkfeltet. Berører noen spillere ballen før den er utenfor straffesparkfeltet, skal det tas nytt målkast. 

Ballen er i spill når den er satt i bevegelse. Alle motspillere må være utenfor straffesparkfeltet     	    inntil ballen er i spill.

Mål kan ikke gjøres direkte fra målkast.





 		
REGEL 17 - HJØRNESPARK 
Hjørnespark dømmes når hele ballen har passert over mållinjen, enten i luften eller langs bakken og sist er berørt av en spiller fra det forsvarende lag og det ikke er scoret mål, jfr. Regel 10. 
 
· Hjørnespark tas fra det sted der mållinjen og sidelinjen møtes 
· Motstanderne må være minst 5 meter fra ballen 
· Mål kan gjøres direkte fra hjørnespark 
· Spilleren som tar hjørnesparket kan ikke berøre ballen en gang til før en annen spiller har berørt den. 

